CELEX: 62014TN0278
Language: el
Date: 2014-04-27 00:00:00
Title: Υπόθεση T-278/14: Προσφυγή της 27ης Απριλίου 2014 — Mansour Dairek Attoumi κατά ΓΕΕΑ -Diesel (Ζώνη)

4.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 253/34
            
         Προσφυγή της 27ης Απριλίου 2014 — Mansour Dairek Attoumi κατά ΓΕΕΑ -Diesel (Ζώνη)
   (Υπόθεση T-278/14)
   2014/C 253/49
   Γλώσσα του δικογράφου της προσφυγής: ισπανική
   
      Διάδικοι
   
   
      Προσφεύγων: Mansour Dairek Attoumi (Badalona, Ισπανία) (εκπρόσωποι: E. Manresa Medina και J. M. Manresa Medina, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Diesel SpA (Breganze, Ιταλία)
   
      Αιτήματα του προσφεύγοντος
   
   O προσφεύγων ζητεί από το Γενικό Δικαστήριο:
   
               —
            
            
               να επαναφέρει την υπόθεση στην κατάσταση υπό την οποία τελούσε κατά τον χρόνο της διαδικασίας οπότε απεστάλη στον προσφεύγοντα το CD με τους λογαριασμούς της αιτούσας την κήρυξη της ακυρότητας, ακυρώνοντας την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 18ης Φεβρουαρίου 2014 στην υπόθεση R 855/2012-3· άλλως,
            
         
               —
            
            
               να επαναφέρει την υπόθεση στην κατάσταση υπό την οποία τελούσε προ της εκδόσεως της αποφάσεως του τμήματος προσφυγών, ακυρώνοντας την προσβαλλόμενη απόφαση και αναστέλλοντας τη διαδικασία έως την έκδοση αποφάσεως στο πλαίσιο της δικαστικής διαδικασίας που κίνησε ο δικαιούχος του εν λόγω κοινοτικού σχεδίου και υποδείγματος κατά του διεθνούς σήματος αριθ. 6 08  499· άλλως,
            
         
               —
            
            
               να δεχθεί την παρούσα προσφυγή, διαπιστώνοντας ότι η αιτούσα την κήρυξη ακυρότητας του κοινοτικού σχεδίου και υποδείγματος δεν απέδειξε τη χρήση του σήματός της και, κατά συνέπεια, απορρίπτοντας την αίτηση κηρύξεως ακυρότητας για τον λόγο αυτό· άλλως,
            
         
               —
            
            
               να δεχθεί την παρούσα προσφυγή, απορρίπτοντας την αίτηση κηρύξεως ακυρότητας βάσει των εκτεθέντων επιχειρημάτων·
            
         
               —
            
            
               να καταδικάσει περαιτέρω το καθού και τους ενδεχομένως υπέρ του παρεμβαίνοντες διαδίκους στα δικαστικά έξοδα της παρούσας διαδικασίας.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Απεικόνιση ζώνης με το λεκτικό στοιχείο «DIESEL» — Κοινοτικό σχέδιο ή υπόδειγμα αριθ. 1044150-0003
   
      Δικαιούχος του κοινοτικού σήματος: Ο προσφεύγων
   
      Αιτούσα την κήρυξη της ακυρότητας του κοινοτικού σήματος: Diesel SpA
   
      Αιτιολογία της αιτήσεως κηρύξεως της ακυρότητας: Κοινοτικό λεκτικό σήμα και διεθνές λεκτικό σήμα «DIESEL» για προϊόντα των κλάσεων 3, 9, 14, 16, 18, 24 και 25
   
      Απόφαση του τμήματος ακυρώσεως: Δέχεται την αίτηση κηρύξεως της ακυρότητας
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι:
   
   
               —
            
            
               μη αποστολή στον προσφεύγοντα του CD με τους λογαριασμούς·
            
         
               —
            
            
               μη αναστολή της διαδικασίας·
            
         
               —
            
            
               ο προσφεύγων είναι δικαιούχος του ισπανικού σήματος αριθ. 2 5 85  042«S.D.D. SUPER DIESEL DAIREK»
            
         
               —
            
            
               η κατά τα λοιπά απόδειξη της χρήσεως που προσκόμισε η αιτούσα την κήρυξη ακυρότητας δεν είναι επαρκής·
            
         
               —
            
            
               διαφορές μεταξύ των σημείων.